stanford-oval/wikipedia huggingface dataset:
Uudenvuodenrevyy

Uudenvuodenrevyy on erityisesti uudenvuoden viettoon liittyvä revyy. Uudenvuoden revyyperinnettä on vaalittu erityisesti Pohjanmaalla. Uudenvuoden revyitä esitetään sekä ammattiteattereissa että maaseudulla esimerkiksi nuorisoseuroissa. Uudenvuoden revyyt sisältävät yksittäisiä pilanumeroita, sketsejä, monologeja ja viisuja.
Erityisesti Kokkolan ruotsinkielinen nuorisoseura on ollut tunnettu revyistään 1940-luvulta lähtien. 1970- ja 1980-luvuilla tunnetuksi tulivat Gigli Nylundin revyyt.
Historia

Uudenvuoden revyyperinteen syntyhistoriaa ei tarkkaan tunneta. Uudenvuoden revyyperinne yleistyi 1920- ja 1930- luvuilla ruotsalaisten Ernst Rolfin ja Karl Gerhardin revyy- ja kabaree-esitysten kautta, joita välitettiin radion välityksellä myös Suomessa. Ensimmäisenä suomalaisena revyynä pideetään Ellen Rosengrenin ryhmän esitystä Operettiteatterissa vuonna 1914. 1900-luvujn kulueessa revyitä on esitetty säännöllisesti 1900-luvulla.
Maaseudulle revyyt levittyivät 1930-luvulla. Vuonna 1933 esitettiin Korsnäsin Molpen nuorisotalolla Birger Masalinin kirjoittama revyy. Kristiinankaupungissa revyyperinne sai niin ikään alkunsa 1930-luvulla ja 1940-luvun aikana revyyperinne levisi useille maan paikkakunnille.
Tsíprasin I hallitus

Tsíprasin I hallitus oli Kreikan hallitus vuonna 2015. Sitä johti Kreikan pääministeri Aléxis Tsípras.
Hallitus koottiin tammikuun 2015 parlamenttivaalien jälkeen. Se oli järjestyksessä 21. hallitus Kreikan kolmannen tasavallan aikana (eli vuoden 1974 jälkeen). Hallitus seurasi Samarásin hallitusta ja aloitti toimintansa 27. tammikuuta 2015. Hallituksen puolueet olivat vasemmistolainen Syriza sekä keskustaoikeistolainen Itsenäiset kreikkalaiset (ANEL).
Tsípras ilmoitti hallituksen erosta 20. elokuuta 2015 ja seuraava pääministeri Vasilikí Thánou astui virkaan 27. elokuuta. Thánou oli Kreikan korkeimman oikeuden johtaja ja hän sanoi uuden hallituksen tärkeimmän tehtävän olevan vaalien järjestäminen.
Syyskuun 2015 parlamenttivaalien jälkeen koottiin Tsíprasin II hallitus.
Ministerit

Hallituksen ministerit olivat:
| Tehtävä | Ministeri | Puolue | Virassa |
| --- | --- | --- | --- |
| Pääministeri | Aléxis Tsípras |   Syriza | 26.1.2015–27.8.2015 |
| Varapääministeri | Giánnis Dragasákis |   Syriza | 27.1.2015–27.8.2015 |
| Sisä- ja hallintouudistusministeri | Níkos Voútsis |   Syriza | 27.1.2015–27.8.2015 |
| Talous-, infrastruktuuri-, merenkulku- ja turistiministeri | Giórgos Stathákis |   Syriza | 27.1.2015–27.8.2015 |
| Tuotantouudistus-, ympäristö- ja energiaministeri | Panagiótis Lafazánis |   Syriza | 27.1.2015–17.7.2015 |
| Valtiovarainministeri | Giánis Varoufákis |   Syriza | 27.1.2015–6.7.2015 |
| Valtiovarainministeri | Efkleídis Tsakalótos |   Syriza | 6.7.2015–27.8.2015 |
| Kulttuuri-, opetus- ja uskonnollisten asioiden ministeri | Aristeídis Baltás |   Syriza | 27.1.2015–27.8.2015 |
| Työministeri  Tuotantouudistus-, ympäristö- ja energiaministeri | Pános Skourlétis |   Syriza | 27.1.2015–17.7.2015  17.7.2015–27.8.2015 |
| Hallintouudistusministeri  Työministeri | Giórgos Katroúgkalos |   Syriza | 27.1.2015–17.7.2015  17.7.2015–27.8.2015 |
| Sosiaali- ja terveysministeri | Panagiótis Kouroumplís |   Syriza | 27.1.2015–27.8.2015 |
| Ulkoministeri | Níkos Kotziás |   Syriza | 27.1.2015–27.8.2015 |
| Puolustusministeri | Pános Kamménos |   ANEL | 27.1.2015–27.8.2015 |
| Oikeusministeri | Níkos Paraskevópoulos |   Syriza | 27.1.2015–27.8.2015 |
| Valtioministeri korruptiota vastaan taistelemiseksi | Panagiótis Nikoloúdis |   Syriza | 27.1.2015–27.8.2015 |
| Valtioministeri hallituksen työn koordinoimiseksi | Alekós Flampouráris |   Syriza | 27.1.2015–27.8.2015 |
| Valtioministeri | Níkos Pappás |   Syriza | 27.1.2015–27.8.2015 |
| Hallituksen tiedottaja | Gavriíl Sakellarídis |   Syriza | 27.1.2015–17.7.2015 |
| Hallituksen tiedottaja | Ólga Gerovasíli |   Syriza | 17.7.2015–27.8.2015 |
Turun ylioppilasteatteri

Turun ylioppilasteatterin julkisivu.
Turun ylioppilasteatteri on Turussa toimiva harrastajateatteri, joka perustettiin vuonna 1959. Teatteri tuottaa vuosittain 4–5 näytelmää sekä kabaree-esityksen vapunaattona. Teatterilla on noin 100 jäsentä ja se järjestää esitysten lisäksi myös teatterialan koulutusta. Teatterin riveistä on vuosien varrella noussut monia teatterialan ammattilaisia ja suunnannäyttäjiä.
Turun ylioppilasteatterin näyttämö on toiminut nykyisissä tiloissaan osoitteessa Linnankatu 23 Aurajoen rannassa vuodesta 1979 alkaen. Teatterin toimisto muutti viereiseen rakennukseen vuonna 2008.
Teatterin ylintä päätäntävaltaa pitää hallussaan vähintään kaksi kertaa vuodessa kokoontuva jäsenkokous. Kokouksissa jäsenistö valitsee sekä ohjelmiston että päätöksiä toimeenpanevan johtokunnan.
Historia

Turun ylioppilasteatteria edelsi vuonna 1952 perustettu kerho Turun Ylioppilasnäyttelijät. Vasta kahta vuotta myöhemmin se teki ensimmäisen julkisen esityksensä Jean Anouilh’n näytelmästä Jeanette ja Romeo. Turun ylioppilaslehden kriitikon mukaan puutteita oli jopa vuorosanojen osaamisessa.
Kerho toimi epäsäännöllisesti ja ajoittain toiminta taukosi kokonaankin. Vuonna 1958 ohjaajaksi saatiin Turun Vapaanäyttämön Pentti Siivonen, minkä jälkeen toiminta muuttui pian säännölliseksi ja teatteri perustettiin. Siivosen ensimmäinen ohjaus oli Kerjäläisooppera. Vuonna 1965 teatteri vieraili Saksan ylioppilasteatterifestivaaleilla ja sai kiitosta Kyösti Kelhän ohjaamilla näytelmillä Kihlaus ja Münchhausen.
Teatteri toimi alkuun monissa eri paikoissa, kuten luentosaleissa ja urheilutiloissa. Vuonna 1967 teatteri sai omat tilat Lounais-Suomen Maalaistentalosta, jossa se toimi vuoteen 1979 saakka. Tällöin toiminta siirtyi nykyiseen tilaan, jonka teatterin jäsenistö remontoi yhdessä Turun kaupungin kanssa. Kesäteatteria Turun ylioppilasteatteri on tehnyt vuodesta 1967 alkaen.
1980-luvulla Turun ylioppilasteatterin tulkinta Per Olov Enquistin näytelmästä Tribadien yö sai menestystä Monacossa harrastajateatterien maailmantapahtumassa. Eeva-Liisa Mannerin Toukokuun lumi esitettiin vierailuilla Tartossa ja Bratislavassa. Peräkkäisinä vuosina 1986 ja 1987 teatteri toimi kansainvälisen ylioppilasteatterifestivaalin isäntänä, ja kotimainen Ylioppilasteatterifestivaali on järjestetty Turussa vuonna 2002 sekä Turun kulttuuripääkaupunkivuonna 2011.
Vuonna 1999 teatterin toiminta oli vaakalaudalla, kun kaupunki lopetti teatterirakennuksen vuokratuen. Turun ylioppilasteatteri selvisi kuitenkin kassakriisistä ja sai järjestettyä taloutensa niin, että tila säilyi sen käytössä. Uusi tilakriisi syntyi vuonna 2007, kun kaupunki laittoi rakennuksen myyntiin. Joulukuussa 2007 Turun Yliopistosäätiö osti tilan ja teatterin toiminta saattoi jatkua. Vuonna 2009 teatteri vietti 50-vuotisjuhliaan.
Turun ylioppilasteatteri joutui perumaan Samuel Beckettin näytelmän Godota odottaessa esitykset juuri ennen ensi-iltaa maaliskuussa 2018, sillä oikeuksien omistaja Beckettin perikunta ei hyväksy näyttelijävalintaan tehtyä muutosta, että miesrooleja näyttelisivät naiset.
Aiheesta muualla

Turun ylioppilasteatterin kotisivut
Tucumánin maakunta

| Tucumán Provincia de Tucumán |
| --- | --- |

 Lippu
 Tucumán punaisella Argentiinan kartalla.
Valtio:   Argentiina
Hallinto:  
 – hallinnollinen keskus:  San Miguel de Tucumán
Pinta-ala:  22 524 km²
Väkiluku (2010):  1 448 200
 – väestötiheys:  64 as./km²
Tucumánin maakunta (esp. Provincia de Tucumán) on Argentiinan luoteisosassa sijaitseva maakunta. Se kuuluu pinta-alaltaan maan pienimpiin maakuntiin (22 524 km2) ja sen asukasluku oli vuonna 2010 yhteensä 1 448 200. Maakunnan väestötiheys on noin 64 as./km2. Tucumánin naapuriprovinsseja ovat pohjoisesta myötäpäivään lueteltuna Salta, Santiago del Estero ja Catamarca. Maakunnan pääkaupunki on noin 585 000 asukkaan San Miguel de Tucumán (2010).
Aiheesta muualla

Kuvia tai muita tiedostoja aiheesta Tucumánin maakunta Wikimedia Commonsissa
Tucumánin viralliset verkkosivut
Argentiinan maakunnat
Buenos Aires
Buenos Airesin liittopiiri
Catamarca
Chaco
Chubut
Córdoba
Corrientes
Entre Ríos
Formosa
Jujuy
La Pampa
La Rioja
Mendoza
Misiones
Neuquén
Río Negro
Salta
San Juan
San Luis
Santa Cruz
Santa Fe
Santiago del Estero
Tulimaa, Etelämantereen sektori ja Etelä-Atlantin saaret
Tucumán
V509 Cassiopeiae

V509 Cassiopeiae on Kassiopeian tähdistössä sijaitseva keltainen F-spektriluokan puolisäännöllinen muuttuva hyperjättiläinen, ja se onkin yksi kirkkaimmista tunnetuista tähdistä absoluuttisella kirkkaudellaan -6,7m. Tähden näennäinen kirkkaus on noin +5,2, ja se vaihtelee välillä +4,75m - +5,5m.
Unifrance

Unifrance on vuonna 1949 perustettu organisaatio, joka edistää ranskalaisten elokuvien levittämistä Ranskan ulkopuolelle. Organisaatio osallistuu vuosittain yli 50 elokuvajuhlaan ympäri maailmaa. Unifrance on yksi European Film Promotionin perustajajäsenistä.
Aiheesta muualla

Unifrancen verkkosivut
Törkeä varkaus

Törkeä varkaus on varkauden törkeä tekomuoto. Varkauden lievä tekomuoto on näpistys.
Törkeä varkaus Suomen lainsäädännössä

Suomen rikoslain 28 luvussa törkeä varkaus ja sen sanktiot määritellään seuraavasti:
Jos varkaudessa
anastamisen kohteena on erittäin arvokas omaisuus,
anastamisella aiheutetaan rikoksen uhrille tämän olot huomioon ottaen erityisen tuntuvaa vahinkoa,
rikoksentekijä käyttää hyväkseen rikoksen uhrin avutonta tai hädänalaista tilaa,
rikoksentekijä tai osallinen varustautuu teon toteuttamista varten ampuma-aseella, räjähdysaineella taikka muulla näiden kaltaisella vaarallisella välineellä tai
rikoksentekijä murtautuu asuttuun asuntoon
ja varkaus on myös kokonaisuutena arvostellen törkeä, rikoksentekijä on tuomittava törkeästä varkaudesta vankeuteen vähintään neljäksi kuukaudeksi ja enintään neljäksi vuodeksi.
Yritys on rangaistava.
Oikeuskäytäntö

Korkeimman oikeuden ennakkopäätöksessä KKO:2018:47 syytetty oli varastanut kannettavia tietokoneita ja muuta elektroniikkaa noin 6 000 euron arvosta. Varastettua omaisuutta ei pidetty törkeän varkauden tunnusmerkistössä tarkoitetulla tavalla erittäin arvokkaana, ja vastaajan syyksi luettiin törkeän varkauden sijaan varkaus. Myöskään ennakkopäätöksessä KKO:2019:46 korkein oikeus ei pitänyt 9 500 euron arvoista moottoripyörää erittäin arvokkaana omaisuutena, ja näin ollen syytetyn katsottiin syyllistyneen törkeän varkauden asemesta varkauteen. Keski-Suomen käräjäoikeus ja Vaasan hovioikeus olivat aiemmin katsoneet vastaajan syyllistyneen törkeään varkauteen.
Vuoden 2008 tilastojen mukaan yksittäisrikoksena törkeästä varkaudesta tuomittiin 422 henkilöä. Tuomioista 174 oli ehdollisia vankeusrangaistuksia (41 %), 27 yhdyskuntapalvelua (6 %) ja 213 ehdotonta vankeutta (51 %). Ehdollisten vankeusrangaistusten keskipituus oli 8,3 kuukautta ja ehdottomien 12,5 kuukautta.
Vuosina 2009–2012 Suomen käräjäoikeuksissa ratkaistiin vuosittain 294–380 asiaa, joissa pääsyytteenä (törkeimpänä rikoksena) oli törkeä varkaus. Vastaajien määrä oli vuodesta riippuen 750–990, eli keskimäärin lähes 3 henkeä. Pääsyytteen mukainen rikosnimike tuomittiin vuodesta riippuen 261–330 tapauksessa, syyte hylättiin runsaassa 10 prosentissa tapauksista (vuodesta riippuen 31–46 kpl).
Tour de Ski 2008–2009

Tour de Ski 2008–2009 kilpailtiin 27. joulukuuta 2008 – 4. tammikuuta 2009. Kilpailusarjan hiihdot hiihdettiin Oberhofissa, Nove Mestossa, Prahassa ja Val di Fiemmessä. Naisten kokonaiskilpailun voitti suomalainen Virpi Kuitunen ja miesten sveitsiläinen Dario Cologna.
Naisten osakilpailut

| Pvm | Paikka | Kilpailutapa | Matka | Voittaja | Tulokset |
| --- | --- | --- | --- | --- | --- |
| 27.12. |  Oberhof, Saksa | Väliaikalähtö (v) | 2,8 km |  Claudia Nystad | Tulokset (Arkistoitu – Internet Archive) |
| 28.12. |  Oberhof, Saksa | Takaa-ajo (p) | 10 km |  Virpi Kuitunen | Tulokset (Arkistoitu – Internet Archive) |
| 29.12. |  Praha, Tšekki | Sprintti (v) | 1,3 km |  Arianna Follis | Tulokset (Arkistoitu – Internet Archive) |
| 31.12. |  Nove Mesto, Tšekki | Väliaikalähtö (p) | 10 km |  Virpi Kuitunen | Tulokset (Arkistoitu – Internet Archive) |
| 1.1. |  Nove Mesto, Tšekki | Sprintti (v) | 1,2 km |  Arianna Follis | Tulokset (Arkistoitu – Internet Archive) |
| 3.1. |  Val di Fiemme, Italia | Yhteislähtö (p) | 10 km |  Virpi Kuitunen | Tulokset (Arkistoitu – Internet Archive) |
| 4.1. |  Val di Fiemme, Italia | Takaa-ajo (v) | 9 km |  Virpi Kuitunen | Tulokset (Arkistoitu – Internet Archive) |
Naisten osakilpailut > Naisten lopputulokset

| Sijoitus | Hiihtäjä | Ero voittajaan |
| --- | --- | --- |
| 1. |  Virpi Kuitunen | 2.06.41,4 |
| 2. |  Aino-Kaisa Saarinen | + 7,2 |
| 3. |  Petra Majdic | + 34,5 |
| 4. |  Justyna Kowalczyk | + 1.21,1 |
| 5. |  Marianna Longa | + 1.36,5 |
| 6. |  Therese Johaug | + 2.20,0 |
| 7. |  Anna Haag | + 2.26,5 |
| 8. |  Arianna Follis | + 2.35,6 |
| 9. |  Kristin Størmer Steira | + 2.51,8 |
| 10. |  Marit Bjørgen | + 3.12,4 |
Miesten osakilpailut

| Pvm | Paikka | Kilpailutapa | Matka | Voittaja | Tulokset |
| --- | --- | --- | --- | --- | --- |
| 27.12. |  Oberhof, Saksa | Väliaikalähtö (v) | 3,75 km |  Axel Teichmann | Tulokset (Arkistoitu – Internet Archive) |
| 28.12. |  Oberhof, Saksa | Takaa-ajo (p) | 15 km |  Dario Cologna | Tulokset |
| 29.12. |  Praha, Tšekki | Sprintti (v) | 1,3 km |  Tor Arne Hetland | Tulokset (Arkistoitu – Internet Archive) |
| 31.12. |  Nove Mesto, Tšekki | Väliaikalähtö (p) | 15 km |  Axel Teichmann | Tulokset |
| 1.1. |  Nove Mesto, Tšekki | Sprintti (v) | 1,2 km |  Petter Northug | Tulokset (Arkistoitu – Internet Archive) |
| 3.1. |  Val di Fiemme, Italia | Yhteislähtö (p) | 20 km |  Axel Teichmann | Tulokset (Arkistoitu – Internet Archive) |
| 4.1. |  Val di Fiemme, Italia | Takaa-ajo (v) | 10 km |  Dario Cologna | Vahvistamatta |
Miesten osakilpailut > Miesten lopputulokset

| Sijoitus | Hiihtäjä | Ero voittajaan |
| --- | --- | --- |
| 1. |  Dario Cologna | 2.56.05,4 |
| 2. |  Petter Northug | + 59,0 |
| 3. |  Axel Teichmann | + 1.02,8 |
| 4. |  Giorgio Di Centa | + 1.22,2 |
| 5. |  Vasili Rotšev | + 1.31,0 |
| 6. |  Jean Marc Gaillard | + 1.39,1 |
| 7. |  Pietro Piller Cottrer | + 1.52,7 |
| 8. |  Martin Johnsrud Sundby | + 2.06,3 |
| 9. |  Sami Jauhojärvi | + 2.16,4 |
| 10. |  Lukas Bauer | + 2.20,8 |

Naisten voittaja Virpi Kuitunen
Miesten kokonaiskilpailun voittaja Dario Cologna
Tukholman saariston etsintäoperaatio 2014

Tukholman saariston etsintäoperaatio 2014 alkoi Ruotsin puolustusvoimien saatua perjantaina 17. lokakuuta 2014 tiedon vedenalaisesta toiminnasta Tukholman saaristossa. Operaatiota johti kommodori Jonas Wikström.
Ruotsin puolustusvoimat oli operaatiosta niukkasanainen eikä kommentoinut sen tuloksia ennen operaation päättymistä.
Puolustusvoimat piti kaksi tiedotustilaisuutta 19. ja 21. lokakuuta. Operaatio lopetettiin 24. lokakuuta 2014.
Expressen kertoi 2. marraskuuta merivoimien etsivän jälleen jotain saaristossa Kanholmsfjärdenin alueella ja sotilaiden käyneen kyselemässä saariston asukkailta, ovatko nämä nähneet jotakin poikkeuksellista merellä.
Teorioita

Lehdistössä väitettiin etsintöjen alkaneen venäjänkielisestä hätäsanomasta Venäjän Itämeren laivaston tukikohtaan, mikä Ruotsin puolustusvoimien mukaan oli väärä tieto, eikä mitään sanomaa ollut.
Ruotsin aluevesirajan lähistöllä purjehtineen venäläisen NS Concord -tankkerin epäiltiin liittyvän tapaukseen ja olevan minisukellusveneen emoalus.
Itämerellä liikkui toinenkin venäläisalus, Professor Logatšev, joka on rakennettu vedenalaiseen tutkimukseen ja merenpohjan kartoittamiseen.
Ruotsin Maanpuolustuskorkeakoulun tutkijan Thomas Riesin mukaan sukellusvene olisi saattanut laskea saaristoon miinoja tai tiedustelulaitteita. Spetsnaz-joukoista kirjoittanut kirjailija Vera Efron puolestaan uskoi, että Venäjän laivaston erikoisjoukot ovat harjoitelleet Tukholman saaristossa ja liikkuneet Triton-NN-minisukellusveneellä.
Saaristossa havaittu mustapukuinen, reppu selässä rantavedessä kahlannut hahmo, jota Ruotsin turvallisuuspoliisi Säpo ja sotilastiedustelu Must etsivät, paljastui kalastamassa olleeksi eläkeläiseksi.
Suomen puolustusministeri Carl Haglundin puheet ”farssista” ja kommentit, joiden mukaan etsinnät olivat paha kolaus Ruotsin puolustusvoimien uskottavuudelle, tulkittiin Ruotsissa arvosteluksi.
V391 Pegasi b

| V391 Pegasi b |
| --- | --- |
 Taiteilijan näkemys
Löytäminen
Löytäjä(t):  Silvotti et al.
Löytöpäivä:  2007
Havaintomenetelmä(t):  Pulsariajoitus
Tähden ominaisuudet
Tähden nimi:  V391 Pegasi
Tähden etäisyys Auringosta:  4 570 vv
Tähden massa:  0,5 M☉
Tähden spektriluokka:  sdB
Tähden metallisuus:  0,23
Tähden ikä:  < 10 Gyr
Kiertoradan ominaisuudet
Isoakselin puolikas:  1,7 AU
Kiertoaika:  3,2 v (1 170 vrk)
Fyysiset ominaisuudet
Massa:  3,2 MJ
V391 Pegasi b on eksoplaneetta, joka löydettiin vuonna 2007. Se kiertää sinivalkoista alikääpiötähteä V391 Pegasi noin 4 570 valovuoden päässä Maasta, Pegasuksen tähdistön suunnalla.
Planeetta kiertää emotähteään 1,7 AU:n etäisyydellä, ja sen kiertoaika on noin 3,2 vuotta. Planeetan massa vastaa noin 3,2 Jupiterin massaa. Planeetta on todennäköisesti kaasujättiläinen.
Tyler Moss

| Tyler Moss |
| --- | --- |

Henkilötiedot
Syntynyt: 29. kesäkuuta 1975 (ikä 49) Ottawa, Ontario
Kansalaisuus:   Kanada
Jääkiekkoilija
Pelipaikka:  maalivahti
Hanska:  oikea
Pituus:  183 cm
Paino:  93 kg
Pelaajaura
Pääsarjaura:  1996–2012
Aik. seurat:  Saint John Flames (AHL) Calgary Flames (NHL) Wilkes-Barre/Scranton Penguins (AHL) Carolina Hurricanes (NHL) Lowell Lock Monsters (AHL) Manitoba Moose (AHL) Vancouver Canucks (NHL Toronto Roadrunners (AHL) Edmonton Road Runners (AHL) HK Spartak Moskova (Superliiga) Amur Habarovsk (KHL) SCL Tigers (NLA) Hannover Scorpions (DEL) Nürnberg Ice Tigers (DEL)
NHL-varaus:  29. varaus, 1993 Tampa Bay Lightning
Tyler Moss (s. 29. kesäkuuta 1975 Ottawa, Ontario, Kanada) on kanadalainen entinen jääkiekkomaalivahti. Hän edusti NHL-urallaan neljää eri seuraa: Calgary Flamesia, Carolina Hurricanesia, Vancouver Canuksia ja Edmonton Oilersia.
Moss on Tampa Bay Lightningin toisen kierroksen 29. varaus vuodelta 1993.
The Strokes

| The Strokes |
| --- | --- |
 Vasemmalta oikealle, ylhäällä: Julian Casablancas, Nick Valensi. Nikolai Fraiture, alhaalla: Albert Hammond (nuorempi), Fabrizio Moretti
Tiedot
Toiminnassa:  1998–
Tyylilaji:  indie rock, garage rock, post-punk revival
Kotipaikka:  New York, Yhdysvallat
Laulukieli:  englanti
Jäsenet:  Julian Casablancas, laulu   Nikolai Fraiture, basso   Fabrizio Moretti, rummut   Albert Hammond Jr, kitara   Nick Valensi, kitara  
Levy-yhtiö:  RCA, 2001–2013   Cult Records, 2013–  
Aiheesta muualla
Kotisivut
Infobox OKNimi-testi OK: 
The Strokes on vuonna 1998 perustettu yhdysvaltalainen viisihenkinen rockyhtye New Yorkista.
The Strokes tuli tunnetuksi vuoden 2001 debyttialbumillaan Is This It ja oli yksi tärkeimmistä post punkin ja alternative rockin suosion nostajista 2000-luvun alussa. Yhtye on julkaissut viisi studioalbumia, joita on myyty maailmanlaajuisesti yli viisi miljoonaa. He levyttävät nykyään laulaja Julian Casablancasin omistamalle Cult Records -levy-yhtiölle. The Strokesin tunnetuimpia kappaleita ovat ”Last Nite”, ”Reptilia”, ”Someday”, ”You Only Live Once” ja ”Under Cover of Darkness”.
Historia > Alkuvuodet ja The Modern Age EP

Yhtye on perustettu jäsenten ollessa teini-ikäisiä, mutta lopullinen kokoonpano muodostui vuonna 1999. Basisti Nikolai Fraiture sekä laulaja Julian Casablancas olivat tunteneet lapsesta lähtien. Kitaristi Nick Valensi ja rumpali Fabrizio Moretti kävivät molemmat Manhattan's Dwight Schoolia, tutustuivat siellä ja alkoivat soittaa yhdessä. Myöhemmin Casablancas meni yksityiskouluun Sveitsiin, jota kävi myös vuotta nuorempi Albert Hammond Jr. Vuosien päästä Hammond muutti Kaliforniasta New Yorkiin ja päätyi ensin jakamaan asunnon Casablancasin kanssa. Vähän ajan päästä Hammond jo soitti yhtyeessä Casablancasin, Morettin, Fraituren sekä Valensin kanssa. Yhtye oli koossa ja soittaa edelleen samalla kokoonpanolla. Monien nimiehdotusten (muun muassa The de Niros, The Motels, The Rubber Bands) jälkeen he antoivat yhtyeelle nimen The Strokes.
Yhtye aloitti uransa soittamalla New Yorkin pienemmillä ja vähemmän tunnetuilla klubeilla ja alkoi saada suosiota varsinkin Lower East Sidella. He soittivat pääasiassa kappaleita, joita ei levytetty tulevalle debyyttialbumille, mutta jotkut, kuten ”New York City Cops”, ”Soma” ja ”Trying Your Luck” ovat debyyttialbumilla Is This It. Ryan Gentles oli katsomassa erästä The Strokesin varhaista esiintymistä Mercury Loungessa, jonka jälkeen hän meni jututtamaan yhtyeen jäseniä ja päätyi näin manageriksi. He alkoivat nauhoittaa demoa, joka sai Rough Trade Records -levy-yhtiön kiinnostumaan. Yhtye allekirjoitti levytyssopimuksen ja alkoi työstää kolmen kappaleen The Modern Age EP:tä. Vuonna 2001 nauhoitettu The Modern Age -EP sisälsi kappaleet ”Last Nite”, ”The Modern Age” ja ”Barely Legal”, jotka kaikki ovat myös debyyttialbumilla, tosin esimerkiksi sanoituksiltaan hieman erilaisina.
Historia > Is This It (2001–2002)

Yhtyeen debyyttialbumi Is This It julkaistiin Yhdysvalloissa lokakuussa 2001. Saman vuoden syyskuun terrori-iskujen vuoksi Pohjois-Amerikan versiossa kappale ”New York City Cops” vaihdettiin kappaleeseen ”When It Started”. Ensin mainittu kappale sisälsi kertosäkeessä lauseen "New York City Cops - they ain't too smart" (suom. "New Yorkin poliisit ei ole kovin fiksuja"). Samassa versiossa albumin kansikuva oli myös vaihdettu; alkuperäinen kansi on mustavalkokuva mustasta käsineestä naisen pakaroiden päällä, Pohjois-Amerikan versiossa kannessa on kuva hiukkasten törmäyksestä. Albumi sai huomiota rosoisen New York -soundinsa ansiosta, ja yhtyettä alettiin kutsua jopa "rockin pelastajiksi". Is This It sai hyvin positiivisen vastaanoton. Britannian albumilistalla se sijoittui parhaimmillaan toiselle sijalle ja oli listalla 59 viikkoa. Rolling Stone -lehti sijoitti sen toiselle sijalle listassa 2000-luvun sadasta parhaasta albumista. NME-lehti valitsi puolestaan sen kaikkien aikojen neljänneksi parhaaksi albumiksi.
Historia > Room on Fire (2002–2005)

Toinen albumi, Room on Fire julkaistiin lokakuussa 2003. Se sai kriitikoilta pääosin myönteisen vastaanoton, ja sijoittui kotimaassaan Billboard 200 -listalla parhaimmillaan neljänneksi. Britannian albumilistalla paras sijoitus oli 2. The Strokes oli taas lehtien etusivuilla; he pääsivät muun muassa Rolling Stone -lehden kanteen ensimmäistä kertaa. Albumin ensimmäinen single oli ”12:51”. Videon ohjasi Roman Coppola, ja se sai vaikutteita Tron-elokuvasta. Marraskuussa 2003 yhtye soitti joka tiistai keskusteluohjelma Late Night with Conan O'Brienissa.
Vuosina 2003 ja 2004 yhtye oli kiertueella Kings of Leonin ja Regina Spektorin kanssa. The Strokes ja Regina Spektor levyttivät yhdessä kappaleen ”Modern Girls & Old Fashion Men”, joka lopulta päätyi toisen Room On Fire albumin singlen, ”Reptilian” b-puoleksi. Kolmas single, ”The End Has No End”, sisälsi b-puolellaan The Clashin ”Clampdown” -kappaleesta tehdyn cover-version.
Lokakuussa 2004 yhtye suunnitteli Live in London -live-albumin julkaisua, jonka julkaisu jouduttiin kuitenkin perumaan, koska nauhoituksissa ilmeni ongelmia.
Vuoden 2005 alussa Julian Casablancas meni naimisiin managerin assistentin Juliet Joslinin kanssa. Room On Fire-kiertueen aikana laulaja Casablancasilla oli stressin ja paineen takia alkoholiongelmia, joista on myöhemmin toipunut. Kiertueen jälkeen yhtye päätti hidastaa vähän ja tehdä seuraavaa albumia rauhassa.